ஒட்டு மாமரம்

ஒட்டு மாமரம் பிச்சினிக்காடு இளங்கோ (சிங்கப்பூர்) பிச்சினிக்காடு இளங்கோ(சிங்கப்பூர்) ! அந்தப்பக்கம் போய் ! ஆண்டுகள் ஆகிவிட்டன ! ஒரே ஊருக்குள்ளிருந்தும் ! எட்டிப்பார்க்காமல் திரும்பியது ! என் மனத்தில் சுமைதான் ! அதன் நினைவையும் ! நிழலையும் ! நான் அதிகமாகத்தான் ! எழுதியிருந்தேன் என்பதைவிட ! ஆழமாய் உணர்ந்து ! அவதிப்பட்டிருக்கிறேன் ! எட்டிப்பார்க்காததை எண்ணி ! அது ஏதோ வாய்திறந்து ! அழுவதாக நினைத்து ! மனம் தானாகக்கனத்துக் ! கரைகிறது கண்களில் ! கோடையின் வாடையை ! வரவிடாமல் தடுத்த ! அதன் அடர்த்தியை ! உணர்ந்தவர்கள் எல்லாம் ! கைதிகள் ஆனார்கள் ! விடுதலை வேட்கையை ! விட்டுத்தொலைத்தார்கள் ! சூரியக்குதிரைகள் ! நுழைய முடியா ! அடர்த்தி அரண் ! நான் ! அதன் அணைப்பில் ! தூங்கி விழித்தவன் ! அதன் பரிசுகளைச் ! சுவைத்து ருசித்தவன் ! எப்போதோ வரும் ! மின்னல் நினைப்போடு இருந்துகொண்டு ! எழுதிக்குவிப்பதில் ! எத்துணைப் போலித்தனம் ! என்னிடம்